**Paskaidrojuma raksts
Madonas novada pašvaldības saistošajiem noteikumiem Nr.1 “Grozījumi Madonas novada pašvaldības 21.09.2021. saistošajos noteikumos Nr. 4 “Par sadzīves atkritumu apsaimniekošanu Madonas novadā ”**

|  |  |
| --- | --- |
| Paskaidrojuma raksta sadaļa | Norādāmā informācija  |
| 1. Saistošo noteikumu nepieciešamības pamatojums | Saistošie noteikumi ir izstrādāti, ņemot vērā izmaiņas atkritumu apsaimniekošanu regulējošajos normatīvajos aktos, saskaņā ar [Atkritumu apsaimniekošanas likuma](https://likumi.lv/ta/id/221378-atkritumu-apsaimniekosanas-likums) (turpmāk – Likums) [20. panta](https://likumi.lv/ta/id/221378-atkritumu-apsaimniekosanas-likums#p8)  4. punktu.Saistošo noteikumu mērķis ir noteikt bioloģisko atkritumu apsaimniekošanas kārtību, prasības atkritumu savākšanai, tai skaitā arī minimālo sadzīves atkritumu savākšanas biežumu, pārvadāšanai, pārkraušanai, šķirošanai un uzglabāšanai, atkritumu apsaimniekošanas maksas veikšanas kārtību, atbildību par šo noteikumu neievērošanu Madonas novada administratīvajā teritorijā.Saistošie noteikumi papildināti ar 15.1, kurā norādīts, ka dalīti vākti bioloģiskie atkritumi Madonas novada administratīvajā teritorijā tiek apsaimniekoti:15.11. atkritumu apsaimniekotājam nodrošinot ierīkotu dalīti vākto bioloģisko atkritumu kompostēšanas laukumus pašvaldības teritorijā;15.12. nosakot tiesības individuālo māju, divu līdz četru dzīvokļu māju atkritumu radītājiem savas mājsaimniecības teritorijā kompostēt bioloģiskos atkritumus (mājkompostēšana), nodrošinot, ka tas nerada draudus cilvēku dzīvībai, veselībai, videi, kā arī trešo personu mantai.Likuma [8. panta](https://likumi.lv/ta/id/221378-atkritumu-apsaimniekosanas-likums#p8) pirmās daļas 3. punkts noteic, ka pašvaldība izdod saistošos noteikumus par bioloģisko atkritumu apsaimniekošanu savā administratīvajā teritorijā, tai skaitā prasības atkritumu savākšanai, apsaimniekošanai, un kārtību, kādā veicami maksājumi par atkritumu apsaimniekošanu.Saskaņā ar Ministru kabineta 2023. gada 13. jūnija noteikumiem Nr. 301 “Noteikumi par atkritumu apsaimniekošanas reģioniem” Madonas novads iekļaujas Latgales atkritumu apsaimniekošanas reģionā.Madonas novada administratīvajā teritorijā ir divas atkritumu apsaimniekošanas zonas. |
| 2. Informācija par saistošo noteikumu ietekmi uz pašvaldības budžetu. | Saistošo noteikumu īstenošanai netiek prognozēta finansiāla ietekme uz pašvaldības budžetu, kā arī nav nepieciešama jaunu institūciju izveide, jo noteikumu īstenošanā iesaistītajām institūcijām nav plānoti jauni pienākumi vai funkcijas. |
| 3. Informācija par saistošo noteikumu ietekmi uz sabiedrību un uzņēmējdarbības vidi pašvaldības teritorijā | Saistošo noteikumu īstenošana un ievērošana veicinās sadzīves atkritumu dalītu vākšanu, tādējādi samazinot atkritumu poligonā noglabājamo atkritumu apjomu un uzlabojot vides kvalitāti kopumā.Saistošie noteikumi nodrošinās vienlīdzīgas tiesības un iespējas atkritumu radītājiem un valdītājiem un uzlabos atkritumu apsaimniekošanas pakalpojuma kvalitāti un pieejamību.Ievērojot saistošo noteikumu prasības, tiek nodrošināta droša, atkritumu apsaimniekošana, līdz ar to nav tiešas ietekmes uz iedzīvotāju veselību.Ņemot vērā, ka atkritumu apsaimniekošanas pakalpojuma sniedzējs tiek izraudzīt publiskā iepirkuma normatīvajos aktos noteiktajā kārtībā, kā arī to īstenošana ir saistoša visām juridiskajām personām saistošo noteikumu īstenošanai nav tiešas ietekmes uz uzņēmējdarbības vidi kopumā.Saistošo noteikumu tiesiskā regulējuma mērķgrupa ir atkritumu radītāji un valdītāji, nekustamā īpašuma īpašnieki un pārvaldnieki, kā arī atkritumu apsaimniekotājs. Sabiedrības mērķa grupām projekta tiesiskais regulējums nemaina tiesības un pienākumus. |
| 5. Informācija par administratīvajām procedūrām | Persona par atkritumu apsaimniekošanas jautājumiem var vērsties Madonas novada pašvaldībā.Par atkritumu apsaimniekošanas jomu regulējošo normatīvo aktu pārkāpumiem personas ir saucamas pie administratīvās atbildības normatīvajos noteiktajā kārtībā – par sadzīves atkritumu radītāja vai valdītāja nepiedalīšanos pašvaldības organizētajā sadzīves atkritumu apsaimniekošanā un noteikumu pārkāpšanu administratīvā pārkāpuma procesu virza pašvaldības policija un pārkāpuma lietu izskata pašvaldības Administratīvā komisija. |
| 6. Izstrādes gaitā veiktās konsultācijas ar privātpersonām un institūcijām | Atbilstoši [Pašvaldību likuma](https://likumi.lv/ta/id/336956-pasvaldibu-likums) 46. panta trešajai daļai, lai informētu sabiedrību par Saistošo noteikumu projektu un dotu iespēju iedzīvotājiem izteikt viedokli, Saistošo noteikumu grozījumu projekts no 2024. gada 2. janvāra līdz 17. janvārim tika publicēts pašvaldības tīmekļa vietnē www.madona.lv sadaļas “Dokumenti” apakšsadaļā “Saistošo noteikumu projekti”.Publicēšanas laikā par saistošo noteikumu projektu netika saņemti sabiedrības viedokļi. |

 Domes priekšsēdētājs A. Lungevičs